b'\n_START_ARTICLE_\nRincewind\n_START_PARAGRAPH_\nRincewind on inglise kirjaniku Terry Pratchetti poolt v\xc3\xa4lja m\xc3\xb5eldud v\xc3\xb5lur, kes tegutseb paljudes Kettamaailma-raamatutes._NEWLINE_Rincewind on argp\xc3\xbckslik ja saamatu v\xc3\xb5lur, kes pidevalt satub tema poolt mitte soovitud seiklustesse. Ta on k\xc3\xb5hetu ja heas vormis, kuna peab sekelduste eest pidevalt \xc3\xa4ra jooksma. Rincewindi v\xc3\xb5lurir\xc3\xbc\xc3\xbc on tuhmunud punane ja rebenenud ja tema m\xc3\xbctsi peal on kiri: "V\xc3\xb5llur" (Wizzard). Hoolimata aastak\xc3\xbcmnetepikkusest viibimisest N\xc3\xa4htamatus \xc3\x9clikoolis ei oska Rincewind ka k\xc3\xb5ige lihtsamaid loitse, see-eest oli tema peas aga \xc3\xbcks Kettamaailma olulisima v\xc3\xb5luraamatu, "Oktariini", kaheksast k\xc3\xb5ige v\xc3\xb5imsamast loitsust, mis p\xc3\xa4\xc3\xa4stis Kettamaailma h\xc3\xa4vingust._NEWLINE_Tema Surma-l\xc3\xa4hedased kogemused l\xc3\xb5ppevad aga alati \xc3\xb5nnelikult, kuna teda soosib jumalanna, keda nimetatakse "Leediks" (The Lady) ja kes on \xc3\xb5nne antropomorfne personifikatsioon._NEWLINE_Mitmes raamatus seikleb Rincewind koos Kettamaailma esimese turisti Kakslillega, kes kingib talle Pagasi, v\xc3\xb5lutud pirnipuust tehtud kasti, mis oma v\xc3\xa4ikestel jalgadel enda isandale k\xc3\xb5ikjale j\xc3\xa4rgneb._NEWLINE_Viimastes Kettamaailma raamatutes on Rincewind esinenud k\xc3\xb5rvaltegelasena, kes t\xc3\xa4idab N\xc3\xa4htamatus \xc3\x9clikoolis mitmeid soovimatuid professuure. Varem oli ta Raamatukoguhoidja abiline, kuid pole teada, kas ta on selle ameti s\xc3\xa4ilitanud._NEWLINE_2008. aastal valminud l\xc3\xbchitelesarjas "V\xc3\xb5lukunsti v\xc3\xa4rv" kehastab Rincewindi David Jason.'